《棠阴清题赠南宁黎推府》
宋代·邓林

黎侯听讼倚甘棠，讼简空馀白昼长。铺树绿阴春意蔼，满怀清思笔花香。

仁民已见虚囹圄，故国行看任栋梁。传语邑庠多大雅，为诗系美召南章。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。